|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS****DĖL PROJEKTO „ATSINAUJINANČIŲ ENERGIJOS ŠALTINIŲ DIEGIMAS SKUODO RAJONO SAVIVALDYBĖS ADMINISTRACIJOS PASTATE, ADRESU: VILNIAUS G. 13, SKUODAS“ RENGIMO IR FINANSAVIMO** |
|  |
| 2019 m. birželio 17 d. Nr. T10-115/T9- |
| Skuodas |

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi, Klimato kaitos specialiosios programos lėšų naudojimo 2019 m. sąmatą detalizuojančio plano, patvirtinto Lietuvos Respublikos aplinkos ministro 2019 m. gegužės 9 d. įsakymu Nr. D1-275 „Dėl Klimato kaitos specialiosios programos lėšų naudojimo 2018 m. sąmatą detalizuojančio plano patvirtinimo“, 1.2.1 papunkčiu, Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“, 59.2 punktu, Skuodo rajono savivaldybės taryba n u s p r e n d ž i a:

1. Pritarti projekto „Atsinaujinančių energijos šaltinių diegimas Skuodo rajono savivaldybės administracijos pastate, adresu: Vilniaus g. 13, Skuodas“ rengimui pagal Klimato kaitos programos lėšomis finansuojamą priemonę „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“.

2. Finansuoti projekto „Atsinaujinančių energijos šaltinių diegimas Skuodo rajono savivaldybės administracijos pastate, adresu: Vilniaus g. 13, Skuodas“ 20 proc. visų tinkamų finansuoti projekto išlaidų, taip pat išlaidas, kurių nepadengia projektui skiriamo finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo savivaldybės administracijos direktorių pasirašyti visus su projektu „Atsinaujinančių energijos šaltinių diegimas Skuodo rajono savivaldybės administracijos pastate, adresu: Vilniaus g. 13, Skuodas“ susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Rasa Andriekienė, (8 440) 45 590